| Alba Berlin |
| --- |
| Alba BerlinAlba Berlin |
| **Lygos** | Vokietijos krepšinio lygaEurolyga |
| **Įkurta** | 1991 m. |
| **Arena** | Mercedes-Benz arena (Talpa: 14 500) |
| **Vieta** | Berlynas, Vokietija |
| **Komandos spalvos** | geltona, mėlyna, žydra               |
| **Prezidentas** | Vokietija Dyteris Hauertas |
| **Vyr. treneris** | Ispanija Israelis Gonsalesas |
| **Titulai** |  Bundeslyga: 9  BBL taurė: 11 Lygos taurė: 3   Koračo taurė: 1 |
| **Svetainė** | albaberlin.de |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Berlyno „ALBA"** – Vokietijos krepšinio klubas, taip pat žinomas „Berlin Albatrosses" pavadinimu, įsikūręs šalies sostinėje Berlyne.

Istorija
--------

Klubo istorija prasiudeda 1989 m. kuomet susikūrė „BG Charlottenburg" klubas, kurio pagrindu 1991-aisiais, generaliniu remėju tapus *ALBA AG & Co* kompanijai, buvo suformuota Berlyno „ALBA" ekipa. Šį sezoną pirmą kartą buvo pasiektas ir šalies pirmenybių finalas, kuriame „ALBA" krepšininkai turėjo pripažinti Leverkuzeno „Bayern" komandos pranašumą. Tą patį rezultatą Berlyno krepšininkai pakartojo ir kitąmet, tačiau du kitus sezonus iškrito ketvirtfinalyje ir pusfinalyje.

1994–1995 m. sezonas įrašytas ne tik į klubo, bet ir į Vokietijos krepšinio istoriją. „ALBA" tapo pirmoji šalies ekipa, laimėjusi tarptautinį trofėjų. Koračo taurės finale buvo nugalėta pajėgi Italijos krepšinio atstovė – Milano „Adecco" komanda. Visgi sezoną „ALBA" krepšininkai baigė pralaimėjimu nacionalinių pirmenybių finale Leverkuzeno „Bayern" klubui.

1996–1997 m. sezono pradžioje ekipa persikėlė į naujai atidarytą Makso Šmelingo sporto halę, talpinančią nuo 8500 iki 10500 žiūrovų. Taip pat klubas pasiekė ir ilgai lauktą savo tikslą – pagaliau triumfavo „Bundeslygos" pirmenybėse. Vėliau šį pasiekimą „ALBA" pakartojo net 6 kartus iš eilės, taip tapdami „Bundeslygos" rekordininkais. Įspūdinga serija baigėsi 2003–2004 m. sezone, kuomet klubas pralaimėjo pusfinalyje.

2004–2005 m. sezone klubas, po 8 sezonų praleistų „Eurolygos" turnyre, debiutavo antrame pagal pajėgumą senojo žemyno tarptautiniame čempionate – ULEB taurėje. 2008–2009 m. sezoną ALBA pirmą kartą pateko į naujo Eurolygos formato „Top 16" etapą. Kovojusi tarp Eurolygos ir Europos taurės, 2010-aisiais Berlyno ekipa žaidė „EuroCup" finale. 2016-aisiais ALBA laimėjo Vokietijos taurę, bet nacionaliniame čempionate užleido sostą Miuncheno „Bayern" ir Bambergo „Brose". 2018–2019 m. į elitą vokiečius sugrąžino treneris Aitas Garsija Renesesas, atvedęs ALBA iki Vokietijos lygos finalo ir Europos taurės finalinio mūšio. Jame ALBA pralaimėjo „Valensijai", tačiau Rokas Giedraitis ir Lukas Sikma pateko į simbolinę Europos taurės sezono komandą. 2019 m. ALBA grįžo į „Eurolygą".

Pasiekimai
----------

* Vokietijos Bundeslyga (9 kartus): 1997, 1998, 1999, 2000, 2001, 2002, 2003, 2008, 2020 m.
* Vokietijos krepšinio taurė (11 kartų): 1996–97, 1998–99, 2001–02, 2002–03, 2005–06, 2008–09, 2012–13, 2013–14, 2015–16, 2019–20, 2021–22 m.
* Vokietijos supertaurė: 2008, 2013, 2014 m.
* Koračo taurė: 1995 m.

Lietuviai
---------

* Martynas Mažeika (2004–2007 m.)
* Marius Grigonis (2017–2018 m.)
* Rokas Giedraitis (2018–2020 m.)

Treneriai
---------

* Jugoslavijos Federacinė Respublika Svetislavas Pešičius (1993–2000 m.)
* Bosnija ir Hercegovina Emiras Mutapčičius (2000–2005 m.)
* Vokietija Henrikas Rėdlas (2005–2007 m.)
* Serbija Luka Pavičevičius (2007–2011 m.)
* Izraelis Mulis Kacurinas (2011 m.)
* Kanada Gordonas Herbertas (2011–2012 m.)
* Serbija Saša Obradovičius (2012–2016 m.)
* Turkija Ahmetas Čaki (2016–2017 m.)
* Ispanija Aitas Garsija Renesesas (2017–2021 m.)
* Ispanija Israelis Gonsalesas (2021– m.)

Šaltiniai
---------

1. ↑  BERLYNO ALBA Archyvuota kopija 2021-05-09 iš Wayback Machine projekto. *15min.lt*

Nuorodos
--------

* Alba Berlin svetainė
* Fanclub Albatross fanų klubo svetainė

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |